

**Ο ΚΟΑ συγχαίρει την Ζανέτ Μιχαηλίδου**

Οι επιτυχίες του κυπριακού τζούντο συνεχίστηκαν με την κατάκτηση του χάλκινου μεταλλίου από την Ζανέτ Μιχαηλίδου στο Παγκόσμιο Κύπελλο U21, το οποίο διεξάγεται στην Ουγγαρία. Αυτό είναι το τέταρτο μετάλλιο που κατακτά η Κύπρια τζουντόκα μέσα στο 2022 σε Παγκόσμια Κύπελλα.

Ο Κυπριακός Οργανισμός Αθλητισμού συγχαίρει την Ζανέτ Μιχαηλίδου, τον προπονητή και την Ομοσπονδία της για τη νέα της διάκριση και της εύχεται ανάλογες επιτυχίες και στη συνέχεια. Το μέλλον της ανήκει!